Tuotantomaalla on entistä vähemmän merkitystä - Digitoday - Ilta-Sanomat
Julkaistu: 28.1.2005 8:18
Ict-ala on kansainvälistynyt lujaa 90-luvun lopulta lähtien. Enää ei voida puhua länsimaisesta tuotantokustannusten tasosta. Kaikki merkittävät länsimaiset ict-toimittajat omistavat tuotanto- ja t&k-toimintoja myös Kiinassa.Kun Kiinan markkinat ja osaaminen syventyy, nousevat myös maan tuotantokustannukset ajan myötä. Ulkoistaminen ei ole enää vain yksisuuntaista.– Esimerkiksi Nokian kiinalaiset mobiilikilpailijat ovat viime vuosina ulkoistaneet tuotantoa Malesiaan ja Taiwaniin - eivät säästääkseen kustannuksissa, vaan voittaakseen osaamisessa, Steinbock näkee.– Suomalainen Salcomp ei siirtänyt tuotantoa Kiinaan vain halpatuotannon tähden, vaan siksi että asiakkaat ovat siellä. IBM siirsi mikrotuotannon Lenovolle, koska se etsi strategista partneria Kiinassa. Samsung siirtää tuotantoa Koreasta Brasiliaan, koska korealaiskonserni on sijoittanut merkittävästi USA:n markkinoille. Dell perustaa tehtaan Eurooppaan, koska se haluaa kasvattaa niitä markkinoita, tutkija listaa viimeaikaisia tuotannonsiirtoja.Näiden yritysten korkeatasoisten tuotteiden valmistuksessa "Made in X" merkitsee vain vähän.– Esimerkiksi Etelä-Afrikka ja muukin Afrikka voivat osoittaa arvonsa, jos olot saadaan siellä vakautumaan ja talouskasvu alkuun. Suuri väestö Etiopiassa ei yksin riitä, jos kansakunnan infrastruktuuri on kehittymätön tai uupuu kokonaan.